**ОБЩИНСКА ИЗБИРАТЕЛНА КОМИСИЯ - ДРЯНОВО**

П Р О Т О К О Л

№ 34

Днес, 21.10.2015 г., в 11:00 часа се проведе заседание на Общинската избирателна комисия – Дряново при следния дневен ред:

1.Одобряване на образец на Бланка чернова за отчитане на преференциите от гласуването за общински съветници по писмо на ЦИК с изх.№ МИ-15-1426/19.10.2015 г.

Докладва: Секретар ОИК

2. Регистриране на застъпници от Коалиция “Народен съюз“ по постъпило заявление с наш вх. № 139/20.10.2015 г.

Докладва: Секретар ОИК

3. Разглеждане на постъпила жалба от Галин Николаев Герганов, кандидат за общински съветник от ПП „Партия на зелените“ с наш вх. № 144/20.10.2015 г.

Докладва: Секретар ОИК

4. Решение за публикуване на интернет страницата на ОИК сканирано копие от одобрените предпечатни образци на бюлетините за гласуване в отделните видове избори

Докладва: Секретар ОИК

5. Искане за заличаване на застъпник от ПП“АБВ-Алтернатива за българско възраждане“ с вх. № 147/20.10.2015 г.

Докладва: Секретар ОИК

1.По т. 1 от дневния ред ОИК – Дряново се запозна с Решение №634 – НС/МИ/22.07.2014 г. на ЦИК, след което ,обсъди образеца на Бланка чернова за отчитане на преференциите от гласуването за общински съветници по писмо на ЦИК с изх.№ МИ-15-1426/19.10.2015

2.По точка 2 от дневния ред: ОИК Дряново разгледа постъпилото заявление с вх.№ 139/20.10.2015 г. на Коалиция “Народен съюз“ и се увери в законосъобразно подаденото заявление.

3.По точка 3 от дневния ред: ОИК – Дряново се запозна с постъпилата жалба от Галин Николаев Герганов, кандидат за общински съветник от ПП „Партия на зелените“ с наш вх. № 144/20.10.2015 г.. На база на описаното в нея и представените данни, за да се увери във верността на посоченото е изпратено писмо с наш изх.№32/21.10.2015 г. до РУ “Полиция“ – Дряново с искане да бъде изяснена фактическата обстановка, а именно образувана ли е в РУП Дряново преписка с №258 – Р – 7428/20.10.2015 г., която да е свързана с разпространяване на печатен материал – вестник „Дряновска политика“ издаден от Тръст за независими политически анализи; свързани ли са непълнолетни лица с разпространението на този материал и кои; участвали ли са Маринела Нинева и Нина Нинева в разпространението му; имало ли е установено участие на служител от ОбА Дряново в конкретния случай и кой и установено ли е ползване на публичен административен ресурс съгласно разпоредбите Параграф 1, т.18 от ДР на ИК, а именно бюджетни средства, помещения, автомобили и други транспортни средства, собственост на община Дряново.

4.По точка 4 от дневния ред: Не бяха направени разисквания, тъй като предпечатни образци на бюлетините за гласуване в отделните видове избори са приети с решение на ОИК.

5.По точка 5 от дневния ред: Разгледано е постъпилото заявление и същото не противоречи на Закона. Не бяха проведени дебати по нея.

След изчерпване на дебатите по дневния ред ОИК Дряново прие следните:

**Р Е Ш Е Н И Я:**

1.Приема решение за одобряване на образец на Бланка чернова за отчитане на преференциите от гласуването за общински съветници.

2.Регистрира списък със застъпници на Коалиция “Народен съюз“ по постъпило заявление с наш вх. № 139/20.10.2015 г.

3.Приема решение за отлагане разглеждане на жалбата до постъпване на отговор от РУ “Полиция“ – Дряново и изясняване на описаните в жалбата факти и данни.

4.Приема Решение за публикуване на интернет страницата на ОИК сканирано копие от одобрените предпечатни образци на бюлетините за гласуване в отделните видове избори.

5.Приема решение за заличаване на посочения застъпник от ПП“АБВ-Алтернатива за българско възраждане“ с вх. № 147/20.10.2015 г.

**ПРЕДСЕДАТЕЛ:** Ирина Стайкова ……………………………………………..

**СЕКРЕТАР:** Цанко Цанев ………………………………………………

**ЗАМЕСТНИК – ПРЕДСЕДАТЕЛ**: Мирослава Пенчева ………………………………………………

**ЧЛЕНОВЕ:**

Николинка Колчева …………………………………….………..

Костадин Христов …………………………………….………..

Недка Витанова ………………………..……….….…………

Вяра Стоянова ……………………………………………….

Ценка Костова …………………….……………...………..

Нели Иванова ……………………………….……………..

Михаил Колев ……………………………..………………..

Десислава Заевска – Георгиева ………………………………………..…….